stanford-oval/wikipedia huggingface dataset:
שי מאיר
ביוגרפיה

שי מאיר נולד בשם שלום יעקב מאיר בתל אביב, בנם של רבקה ומרדכי (מוטקה) מאיר. קרוי על שם שני סביו, שלום מאיר ויעקב פרלשטיין. את שנות ילדותו העביר בבית משפחת מאיר בבת ים, שהיווה מוקד עלייה לרגל לראשי המשק, פוליטיקאים בכירים ואנשי החברה הגבוהה בישראל של אמצע המאה ה-20.
סיים את חוק לימודיו במגמה הריאלית בגימנסיה הרצליה. מושפע מאורח חייו וההיסטוריה הספורטיבית של אביו, מרדכי מאיר, ניסה שי מאיר את כוחו כספורטאי. הוא החל לשחק טניס בגיל 10, אז קנה לו אביו את ה"רקטות" (מחבטים) הראשונות, במועדון הטניס של "מלון רמת אביב". באותה עת פעלו בישראל מועדוני טניס ספורים: "מכבי תל אביב", המועדון של "מיקלוש" ממנו צמחה "הפועל תל אביב" ו"מכבי צפון". הוא שיחק במועדון כ־12 שנים. בשנת 1963 הוביל את המועדון יחד עם הטניסאים ירדן פרגמן, אמנון אריאלי ואחרים לליגה הלאומית. הוא השתתף בטורניר הזוגות הראשון של אבות ובנים בשנת 1954 והיה צעיר המתמודדים. בשנות ה-80, כשניהל את כלבו שלום, פרס את חסותו על טורניר זה וארגן 13 טורנירים כאלה, שמהם יצאו המנצחים לאליפות העולם בתחום זה.
מאיר היה גם שחקן כדוריד. יחד עם חבריו דני ירושלמי (לימים שחקן בנבחרת ישראל) ויוסי מליכסון הוביל את נבחרת גימנסיה הרצליה. בשנת 1966 שיחק בנבחרת אס"א תל אביב.
שירת בחיל המודיעין. עשה תואר ראשון בכלכלה ומדעי המדינה באוניברסיטה העברית בירושלים ותואר שני במינהל עסקים (MBA) באוניברסיטת קולומביה בארצות הברית.
עם שובו ארצה בשנת 1969 החל לעבוד כמנהל הכספים והחשב של כלבו שלום, אחד מתוך שורה ארוכה של מפעלים ועסקים שהקים אביו יחד עם אחיו ומשקיעים נוספים. בשנת 1971 פרצה שרפה בכלבו שלום, ושי מאיר הוביל את שיפוץ הכלבו עד לפתיחתו מחדש עם מספר חידושים שיווקיים, עיצוביים ואחרים שלא נראו עד אז בישראל. בשנת 1972 התמנה למנהל ראשי (Managing Director) של הכלבו עד למכירתו בשנת 1987.
בשנת 1966 נישא לנילי ולהם 4 ילדים ו-10 נכדים.
בשנת 2009 כתב והוציא לאור את הספר "סיפורם של האחים מאיר" בהוצאת קווים.
פעילות עסקית וציבורית

במקביל לעבודתו בכלבו שלום, הוביל שי מאיר את תכנונם והקמתם של מוזיאון השעווה הישראלי והמאירלנד במגדל שלום.
בשנת 1973 נפתח "מוזיאון השעווה הישראלי" עם תצוגה של 100 בובות שעווה. המוזיאון נוהל על ידי שי מאיר במשך 14 שנים, ונסגר בשנת 1992.
בשנת 1974 פתח שי מאיר את ה"מאירלנד", פארק שעשועים שפעל בעונת הקיץ על הגג הפתוח במגדל שלום.
בשנת 1980 החל לפעול כחבר ועד בלשכת המסחר של תל אביב ולאחר הבחירות שהתקיימו בלשכה בשנת 1983 מונה לסגן נשיא הלשכה.
במהלך השנים שימש שי מאיר כדירקטור בחברות וארגונים רבים, וביניהם: בנק ירושלים, אוניברסיטת תל אביב, חברת הנפט הלאומית, חברת וולפסון קלור מאיר בע"מ, מאיר חברה להשקעות בע"מ והאגודה לקידוד המוצר בישראל.
ראו גם

האחים מאיר
לקריאה נוספת

שי מאיר, סיפורם של האחים מאיר, קווים, 2009
הערות שוליים

↑  אלי קינן, תולדות המדינה במוזיאון שעווה, דבר, 8 ביוני 1973
↑  מרדכי חיימוביץ, נגע בשמיים: מה נשאר מהמיתוס של מגדל שלום?, באתר nrg‏, 11 במרץ 2011
↑  שי מאיר, האחים לבית מאיר עמ' 284–285, קווים, 2009
| --- | --- |
בקרת זהויות :  NLI: 987007443304705171  VIAF: 120557530   WorldCat (עם VIAF): 120557530 
שי מאיר (במרכז) עם גולדה מאיר ופסל השעווה שלה.
כריסטינה מילאן

| --- | --- |

 לידה:  26 בספטמבר 1981 (בת 43) ג'רזי סיטי (ניו ג'רזי, ארצות הברית) ארצות הברית
 שם לידה:  כריסטין פלורס
 שם במה:  Christina Milian 
 מוקד פעילות:  ארצות הברית 
 תקופת הפעילות:  מ-1996
 מקום לימודים:  Matthew Henson Middle School, התיכון לאמנויות של מחוז לוס אנג'לס, תיכון וסטלייק 
 סוגה:  רית'ם אנד בלוז, פופ
 סוג קול:  סופרן 
 שפה מועדפת:  אנגלית, ספרדית 
 חברת תקליטים:  דה אינק, דאף ג'אם
 בן או בת זוג:  דה-דרים (4 בספטמבר 2009–23 באוקטובר 2011)  ניק קאנון (2003–2005) מאט פוקורה 
 מספר צאצאים:  3
 האתר הרשמי
 פרופיל ב-IMDb
 
כריסטין מארי פלורס (באנגלית: Christine Marie Flores, נולדה ב-26 בספטמבר 1981), הידועה בשם הבמה כריסטינה מיליאן (Christina Milian), היא זמרת-יוצרת, מנחת טלוויזיה ושחקנית אמריקאית.
ביוגרפיה

מיליאן נולדה כריסטין פלורס בג'רזי סיטי, ניו ג'רזי להורים אפרו-קובנים.
זמן קצר לאחר מכן עברה עם משפחתה לוולדורף, מרילנד. היא הבת הבכורה בין שלוש אחיות.
אמה של מיליאן, שהרגישה בכישרונה של בתה, החליטה לעבור איתה ועם שאר אחיותיה ללוס אנג'לס, קליפורניה כאשר לכריסטינה מלאו 13. אביהן נשאר במרילנד והוריה התגרשו זמן קצר לאחר המעבר.
כשעברה ללוס אנג'לס, במטרה להפוך לשחקנית, היא החליפה את שם משפחתה לשם משפחתה של אמה לפני הנישואין. כבר מגיל קטן מיליאן חלמה לעבוד בתעשיית הבידור. בגיל 9 החלה את קריירת הדוגמנות שלה כאשר הצטלמה לפרסומות של מספר חנויות אופנה מקומיות ובמקביל החלה את קריירת המשחק שלה כאשר קיבלה את התפקיד הראשי בהצגה בשם "אנני".
מיליאן החליטה שהיא רוצה להיכנס לתעשיית המוזיקה והכירה מפיק מוזיקלי שהתרשם מאוד מכישרונה, והכיר לה מספר אנשים בתעשיית הבידור.
קריירה > מוזיקה

פריצתה המוזיקאית הראשונה של מיליאן הייתה בשיר "Between Me And You" עם הראפר ג'ה רול, באלבום "Rule 3:36" שיצא לאור בשנת 2000. השיר יצא כסינגל וזכה להצלחה גדולה.
זמן קצר לאחר מכן הקליטה מיליאן קולות רקע לג'ניפר לופז, הילרי דאף, TYP ועוד.
שנה לאחר מכן היא הקליטה את השיר "It All Gravy" עם הראפר הבריטי רומיאו שהפך ללהיט גדול.
שיתוף הפעולה בין מיליאן לג'ה רול גרם לחברת דאף ג'אם, בבעלותו של הראפר ג'יי זי, להחתים אותה על חוזה אצלם.
מילאן נשלחה לשוודיה להקליט את אלבום הבכורה שלה. האלבום יצא לאור ב-9 באוקטובר 2001.
שני הסינגלים מהאלבום "AM To PM" ו"When You Look At Me", הפכו ללהיטים גדולים.
בשנת 2004 היא הפיצה את האלבום השני שלה "It's About Time". הסגנון של האלבום היה בוגר מקודמו.
האלבום כולל שני סינגלים: הסינגל הראשון, "Dip It Law", שנחשב ללהיט הגדול ביותר של מילאן. הסינגל השני מהאלבום הוא דואט עם הראפר ג'ו באדן, "Whatever You Want".
האלבום השלישי של מיליאן, "So Amazing" הופץ במאי 2006. את האלבום הפיקו ג'יי זי ואל. איי ריד, יו"ר חברת דאף ג'אם. באחד מהראיונות שלה לקידום האלבום, הצירה מיליאן אמרה ש"האלבום הרבה יותר בוגר ואישי".
אולם, שבוע לאחר צאת האלבום, מיליאן וחברת התקליטים דאף ג'אם יצאו בהודעה לעיתונות שהם מפסיקים את העבודה ביניהם עקב "חילוקי דעות מקצועיים". הסיבה האמיתית, ע"פ דיווחים תקשורתיים, היא ש"דאף ג'אם" התאכזבו מכמות המכירות הנמוכה יחסית של האלבום החדש, לעומת קודמיו והחליטו להשקיע את מירב המאמץ בתגלית החדשה שלהם, ריהאנה.
זמן קצר לאחר ששוחררה מהחוזה שלה עם "דאף ג'אם", כריסטינה מיליאן חתמה במייספייס רקורדס ולראשונה הפיצה אלבום אוסף "The Best of Christina Milian".
בחברת התקליטים החדשה, מיליאן לקחה חלק גם כמפיקה והחלה להפיק אלבומים לאומנים אחרים.
מיליאן נטלה חלק בהפקת האלבום של הרכב הבנות הדרים. שיתוף הפעולה עם ההרכב גרם למילאן לחתום באותה חברת התקליטים בהן חתומות חברות הלהקה, רדיו קילה.
אלבומה הרביעי, "Elope" היה אמור לצאת בסוף שנת 2009, היא החליטה לקחת הפסקה מהמוזיקה ולהתמקד בתחום המשחק.
קריירה > משחק

למרות שכריסטינה מיליאן ידועה בעיקר כזמרת, חלומה היה להיות שחקנית קולנוע. היא החלה לשחק תפקידים קטנים בסיטקומים. בשנת 1999 קיבלה תפקיד מזערי בסרט "אמריקן פאי", ותפקיד בסרט "Durango Kids".
בשנת 2002 היא החלה להנחות את התוכנית "Wannabe" בערוץ MTV.
את התפקיד הראשי הראשון בסרט היא קיבלה בשנת 2003, כאשר קיבלה לשחק את פריז מורגן בקומדיה "אהבה בתשלומים" לצדו של ניק קאנון. הסרט סלל לה את הדרך אל הפיסגה והיא החלה לקבל יותר הצעות לתפקידים מרכזיים.
בשנת 2004 שיחקה בסרט האקשן "מהיר ללא גבולות", בתור נינה, בת הזוג החדשה של ואל. בשנת 2005 שיחקה בקומדיה "הגבר של הבית".
במהלך השנים, המשיכה מיליאן לשחק בסרטים והופיעה ב: "בי קול", "פעימה", "אקסיות לכל הרוחות", "מעודדות צמודות 5: מלחמה עד הסוף" ושיחקה לצדה של אשלי בנסון בסרט הטלוויזיה "קופידון חג המולד" משנת 2010 ששודר בערוץ ABC Family.
בשנת 2013, היא השתתפה בעונה ה-17 של תוכנית הציאות "רוקדים עם כוכבים". בנוסף היא הופיעה באותה שנה בסרט "לטוס אל האהבה", ובסרט הטלוויזיה "A Snow Globe Christmas" ששודר בערוץ לייפטיים.
ב-18 בינואר 2015, שודר פרק הבכורה בתוכנית הריאלטי של מיליאן, "Christina Milian Turned Up" בערוץ E! אשר עוקבת אחרי חייה וחיי משפחתה.
בשנת 2019 שיחקה בקומדיה הרומנטית "אהבה היא השטח שלה" בנטפליקס. שיחקה גם בעונה השנייה של סדרת הפשע "The Oath" בכיכובו של ראיין קוואנטן, והתארחה בסדרת הטלוויזיה המוזיקלית של נטפליקס "פסקול" בתור דיאנדרה.
בשנת 2021 שיחקה בקומדה הרומנטית "זמרת החתונות" בנטפליקס. בשנת 2022 עתידה להחליף את נאיה ריברה בעונה השלישית של הסדרה "סטפ אפ: הסדרה" בתפקיד קולט ג'ונס, שבשתי עונותיה הראשונות שודרה הסדרה בשירות הזרמת מדיה בתשלום של אתר יוטיוב, יוטיוב פרימיום ובעונה השלישית עתידה לעלות לשידור ברשת הטלוויזיה Starz.
חיים אישיים

בשנת 2003 מיליאן החלה לצאת עם השחקן ניק קאנון לאחר שהכירו על הסט של הסרט "אהבה בתשלומים". לאחר זוגיות של שנתיים וחצי, מיליאן סיימה את מערכת היחסים שלה עם קאנון בשנת 2005 עקב הבגידה שלו. קאנון גילה שהוא סירב להישאר נאמן למיליאן כי מערכת היחסים שלהם הפכה להיות יותר מדי כמו "רומן נוצרי". לאחר שקאנון התחתן עם מריה קארי ב-30 באפריל 2008, מיליאן אמרה, "בלי קשר למה שהרגשתי באותו זמן, אני למעשה סולחת לו ואני התגברתי על זה."
בפברואר 2009, החלה מיליאן לצאת עם הראפר דה דרים. בסוף מאי 2009, השניים התארסו, והם חגגו את מסיבת האירוסין שלהם בלאס וגאס חודש לאחר מכן ביוני. ב-26 בפברואר 2010 ילדה מיליאן את בתה, ויולט מדיסון נאש. זהו הילד הראשון של מיליאן, והרביעי של דה-דרים. מיליאן ודה-דרים נפרדו בסוף 2009, שלושה חודשים בלבד לאחר חתונתם בספטמבר של אותה שנה. גירושיהם הסתיימו ב-23 באוקטובר 2011.
בספטמבר 2010, כריסטינה החלה לצאת עם ג'יימס ("ג'אס") פרינס ג'וניור, בנו של מנכ"ל חברת התקליטים ראפ-אה-לוט רקורדס, ג'יימס פרינס. כריסטינה וג'אס התארסו באפריל 2013. כריסטינה עזבה את ביתם של בני הזוג ב-19 ביוני 2014 והזוג ביטל את אירוסיהם.
ביולי 2014, פורסם כי מיליאן יוצאת עם הראפר ליל ויין. באמצע 2015 הם אישרו את מערכת היחסים ביניהם. הם נפרדו בסוף 2015, לאחר מספר שיתופי פעולה בסינגלים, קליפים ותאריכי הופעות שונים.
מאז אוגוסט 2017 מיליאן נמצאת במערכת יחסים עם הזמר הצרפתי מאט פוקורה. ביולי 2019, בני הזוג הודיעו שהם מצפים לתינוק יחד. בנם ישעיהו נולד ב-20 בינואר 2020. בדצמבר 2020, בני הזוג הודיעו שהם מצפים לילדם השני המשותף. על פי הדיווחים הם גם נישאו באותו חודש, לפי מגזין צרפתי. ב-23 באפריל 2021, הם קיבלו בברכה את ילדם השני, בן בשם קנה.
דיסקוגרפיה > אלבומי אולפן

2001: Christina Milian
2004: It's About Time
2006: So Amazin'
דיסקוגרפיה > מיני-אלבומים

2015: 4U
דיסקוגרפיה > אלבומי אוסף

2006: Best Of
2014: Young Money: Rise of an Empire
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | באג לייף | נמלה | דיבוב |
| 1999 | אמריקן פאי | חברת להקה |  |
| 1999 | The Wood | רקדנית |  |
| 1999 | Durango Kids | אלינור "אלי" ביגלו |  |
| 2003 | אהבה בתשלומים | פריס מורגן |  |
| 2004 | מהיר ללא גבולות | נינה |  |
| 2005 | הגבר של הבית | אן |  |
| 2005 | בי קול | לינדה מון |  |
| 2006 | פעימה | איזבל פואנטס |  |
| 2009 | אקסיות לכל הרוחות | קליה |  |
| 2009 | מעודדות צמודות 5: מלחמה עד הסוף | קטלינה "לינה" קרוז |  |
| 2013 | לטוס אל האהבה | טיילור |  |
| 2019 | אהבה היא השטח שלה | גבריאלה |  |
| 2021 | זמרת החתונות | אריקה וילסון |  |
| TBA | Body Language | מריאנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | תאומות | נערה #3 / נערה במסיבה | 2 פרקים |
| 1996 | מפלצות אמיתיות | ילדה | דיבוב; פרק: "The Master Monster/Slumber Scare" |
| 1997, 1999 | Smart Guy | ילדה יפה / קיקי | 2 פרקים |
| 1998 - 2000 | Movie Surfers | טינה פלורס |  |
| 1998 - 1999 | משפחת תורנברי | סיפו | דיבוב; 2 פרקים |
| 1999 | מכושפות | טרי ליין | פרק: "The Wendigo" |
| 1999 | קלולס | מייגן | 2 פרקים |
| 1999 | תתאפס על עצמך | טנישה | 3 פרקים |
| 2000 | Cousin Skeeter | סוויטי | פרק: "The Feminine Ms. Skeet" |
| 2002 | Wannabe | מנחה | תוכנית בערוץ MTV |
| 2007 | סמולוויל | רייצ'ל דוונפורט | פרק: "Action" |
| 2007 | קים פוסיבול | שרה | דיבוב השיר פתיח |
| 2007 | Snowglobe | אנג'לה מורנו | סרט טלוויזיה של ABC Family |
| 2010 | קופידון חג המולד | סלואן ספנסר | סרט טלוויזיה של ABC Family |
| 2010 | Meet the Browns | קלאודיה | 2 פרקים |
| 2010 - 2020 | איש משפחה | אסתר | דיבוב; 9 פרקים |
| 2011 | CSI | סידני פרסטון | פרק: "All That Cremains" |
| 2012 | איש מחונן | שווני בייקר | פרק: "In Case of Co-Dependants" |
| 2012 - 2013 | The Voice | כתבת | כתבת מדיה חברתית; בעונות 4-2 |
| 2013 | A Snow Globe Christmas | סאל | סרט טלוויזיה של Lifetime |
| 2013 | רוקדים עם כוכבים | מתחרה | תוכנית מציאות; מתחרה בעונה 17 |
| 2015 | East Los High | ליליאנה | 6 פרקים |
| 2015 | דורה וחברים בעיר הגדולה | לה סירנה מאלה | דיבוב; פרק: "Magical Mermaid Adventure" |
| 2015 - 2016 | Christina Milian Turned Up | מנחה | תוכנית מציאות; 2 עונות שודר בערוץ E! |
| 2015 - 2016 | Grandfathered | ונסה | תפקיד ראשי; 22 פרקים |
| 2016 | מופע הטלוויזיה של רוקי | מג'נטה | סרט טלוויזיה של Fox |
| 2017 | 90's House | מנחה | תוכנית מציאות; שודר בערוץ MTV |
| 2018 | Memories of Christmas | נואל | סרט טלוויזיה של הולמרק |
| 2019 | The Oath | כריסטינה פארקס | תפקיד ראשי (עונה 2); 8 פרקים |
| 2019 | פסקול | דיאנדרה | 5 פרקים |
| 2019 | Claws | וירג'יניה המזויפת | פרק: "What Is Happening to America" |
| 2021 | Eat the Book | מנחה | תוכנית בישול |
| 2022 | סטפ אפ: הסדרה | קולט ג'ונס | עונה שלישית |
| 2024–2025 | דקסטר: ההתחלה | מריה לאוגרטה | תפקיד ראשי; 10 פרקים |
הערות שוליים

↑  Christina Milian Replaces Naya Rivera in Starz's 'Step Up', The Hollywood Reporter, ‏2021-02-08
8 בפברואר 2021 (באנגלית)
| --- | --- |
בקרת זהויות :  PLWABN: 9812644981905606  BIBSYS: 3079913  BNE: XX4617863  BnF: cb14056931z (data)  GND: 135256887  ISNI: 0000 0001 1838 6106  LCCN: no2004092539  MusicBrainz: 78e98e0e-f873-4e5e-b4b7-88b7293fd713  NKC: xx0058561  VIAF: 34767615   WorldCat (עם VIAF): 34767615
קיילב מק'לאפלין

| --- | --- |

מק'לאפלין בכנס הקומיק-קון, סן דייגו בשנת 2017
 לידה:  13 באוקטובר 2001 (בן 23) קארמל, ניו יורק, ארצות הברית ארצות הברית
 מדינה:  ארצות הברית 
 תקופת הפעילות:  מ-2012
 מקום לימודים:  בית הספר לאמנויות של הארלם 
 פרופיל ב-IMDb
 
קיילב רג'ינלד מק'לאפלין (באנגלית: Caleb Reginald McLaughlin[; נולד ב-13 באוקטובר 2001) הוא שחקן אמריקאי, אשר ידוע בשל גילום דמותו של לוקאס סינקלייר בסדרה "דברים מוזרים" בנטפליקס.
ביוגרפיה

מק'לאפלין גדל בקארמל שבניו יורק, ארצות הברית.
בשנת 2012 הוא החל את הקריירה שלו כאשר החל לשחק במחזה/אופרה ""אבוד בכוכבים". בהמשך אותה השנה השתתף במחזה "מלך האריות" בברודוויי, בתור סימבה הצעיר. שיחק גם בסרט הקצר "Noah Dreams of Origami Fortunes" בתפקיד הראשי של נואה. השתתף גם בוידאו קליפ לשיר "Still Standing" של הראפר האמריקאי פרעה מונץ'.
את ההופעה הראשונה שלו בטלוויזיה ערך ב-2013, בסדרות "חוק וסדר: מדור מיוחד" ו"בלתי נשכח" (אנ'), אך בשתי התוכניות הופיע בפרק בודד.
מק'לאפלין המשיך להשתתף בתוכניות ובמקומות שונים בהמשך השנים, אך את הפריצה שלו עשה בשנת 2016, כשהופיע בסדרת המקור של נטפליקס, "דברים מוזרים", בתור לוקאס סינקלייר.
בדצמבר 2020, מק'לאפלין נכלל ברשימת פורבס 30 מתחת לגיל 30 של 2021 בתחום הבידור.
בשנת 2021 שיחק בסרט הדרמה והמערבון "קאובוי של אספלט" שעלה בנטפליקס ב-2 באפריל בו כיבב לצד אידריס אלבה וג'ארל ג'רום.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | ציפור בשחקים | דריוס |  |
| 2021 | קאובוי של אספלט | קול |  |
| 2023 | Shooting Stars | דרו ג'ויס השלישי (אנ') |  |
| 2024 | הספר של קלרנס (אנ') | זיק המלוכלך |  |
| 2024 | הישועה (אנ') | נתניאל "נייט" ג'קסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | חוק וסדר: מדור מיוחד | ילד | פרק: "Born Psychopath" |
| 2013 | בלתי נשכח | אח גדול | פרק: "New Hundred" |
| 2014 | לנצח | אלחנדרו | פרק: "The Pugilist Break" |
| 2015 | מה אתם הייתם עושים? | קיילב / שחקן סודי | עונה 10; פרק 2 |
| 2016 | גוונים של כחול | ג'יי ג'יי | 3 פרקים |
| 2016 | שוטרים בדם | טוני | פרק: "For the Community" |
| 2016–הווה | דברים מוזרים | לוקאס סינקלייר | דמות ראשית; 4 עונות |
| 2017 | The New Edition Story | ריקי בל | 3 פרקים |
| 2018 | חלל אינסופי | גארי הצעיר | דיבוב; פרק: "Chapter 4" |
| 2018 | קייטנת האי | רוח רפאים | דיבוב; פרק:  "Ghost the Boy" |
| 2021 | Ultra City Smiths | טרבור ג'ונסון | דיבוב; 6 פרקים |
| 2022 | הבנים מציגים: שטני | מו-סלו | דיבוב; פרק: "An Animated Short Where Pissed-Off Supes Kill Their Parents" |
משרד התחבורה והבטיחות בדרכים

| --- | --- |


בניין המשרד בקריית הממשלה בירושלים
 מידע כללי
 מדינה:  ישראל 
 תחום שיפוט:  ישראל ישראל
 תאריך הקמה:  1948
 ממשלה:   ממשלת ישראל
 שר:  מירי רגב
 תאריך כניסה:  29 בדצמבר 2022
 סגן שר:  אורי מקלב
 מנכ"ל:  משה בן זקן
 האתר הרשמי של המשרד
 
משרד התחבורה והבטיחות בדרכים הוא המשרד האחראי מטעם הממשלה על ניהול התשתית התחבורתית במדינה, ביבשה באוויר ובים, כולל המלחמה בתאונות הדרכים. כיום עומדת בראש המשרד השרה מירי רגב.
המשרד מנוהל בעזרת אגפים, רשויות וחברות ממשלתיות: מינהל תכנון ופיתוח תשתיות הכולל את המפקחים על התעבורה, אגף תשתיות ופיתוח, אגף תכנון תחבורתי; מינהל התנועה הכולל אחריות על תקינת הרכבים, רישוי נהגים ורכבים, יצוא ויבוא כלי רכב; הרשות הארצית לתחבורה ציבורית מפקחת על התחבורה הציבורית בישראל ועל פעילותה ואילו רשות התעופה האזרחית מפקחת ומסדירה את תחום התעופה האווירית בישראל; למשרד מסונפים גם השירות המטאורולוגי הישראלי, המספק שירותי חיזוי של מזג האוויר; ואגף הביטחון.
למשרד התחבורה והבטיחות בדרכים יחידות מטה אשר מספקות מידע ועבודות מטה עבור שר התחבורה ומנכ"ל המשרד, בין השאר, אגף לייעוץ משפטי, אגף לתכנון כלכלי, אגף ביקורת ומינהל הון אנושי.
על תחום הבטיחות בדרכים אחראית משנת 1997 הרשות הלאומית לבטיחות בדרכים, עד אז הפעילות בתחום זה נעשתה במסגרת המינהל לבטיחות בדרכים שהיווה אגף במשרד. כיום מנוהלת הרשות הלאומית לבטיחות בדרכים כרשות עצמאית סטטוטורית הכפופה ישירות לשר התחבורה והבטיחות בדרכים ומהווה זרוע מקבילה למשרד בתחום הבטיחות בדרכים.
ב-5 בינואר 2012 החליטה ממשלת ישראל לשנות את שם המשרד למשרד התחבורה, התשתיות הלאומיות והבטיחות בדרכים על מנת לתת ביטוי הולם לאחריות המשרד בתכנון וביצוע תשתיות התחבורה בישראל. בספטמבר 2013 שונה שם המשרד למשרד התחבורה והבטיחות בדרכים.
משרד התחבורה שוכן בבניין ג'נרי בקריית הממשלה בירושלים ביחד עם משרד הכלכלה ומשרד התיירות.
תאגידים וחברות ממשלתיות הכפופות למשרד מקצועית ומיניסטריאלית

| סמל> רשויות הפועלות מתוקף חוק ויחידות סמך | שם הגוף> רשויות הפועלות מתוקף חוק ויחידות סמך | תיאור> רשויות הפועלות מתוקף חוק ויחידות סמך |
| --- | --- | --- |
|  | רשות שדות התעופה | הרשות מופקדת על תפעולם של שדות התעופה האזרחיים העיקריים בישראל. |
|  | רשות הספנות והנמלים | הרשות אחראית על הסדרת תחום כלי השיט, גיוס והכשרת אנשי צוות שישרתו בכלי שיט, פיקוח על תכנון ובנייה של כלי שיט ועוד. |
|  | הרשות הלאומית לבטיחות בדרכים | הרשות אחראית על תכנון, תיאום ובקרה של מכלול הפעולות במשרדי הממשלה שנועדו להגברת הבטיחות בדרכים וצמצום תאונות דרכים בישראל. |
|  | רשות התעופה האזרחית | הרשות אחראית על הסדרתה של התעופה האזרחית בהתאם לדין הבינלאומי. יעדיה כוללים שמירה על רמת בטיחות טיסה מרבית, פיתוח התעופה, רמת שרות נאותה למשתמשים בשירותי ההובלה האווירית ועוד. |
|  | הרשות לחקירה בטיחותית בתעופה | הגוף הראשי במדינת ישראל המופקד על חקירת תאונות אוויריות ואסונות תעופה. |
|  | השירות המטאורולוגי הישראלי | יחידה אשר אחראית לחיזוי מזג האוויר, אספקת מידע מטאורולוגי וחקר האקלים בישראל. |
חברות ממשלתיות
|  | רכבת ישראל | חברה ממשלתית, האחראית להפעלת צי הנייד על מסילות הברזל הבין עירוניות בישראל. |
|  | חברת נמלי ישראל | החברה אחראית על הקמת, פיתוח ותחזוק את נמלי הים המסחריים של מדינת ישראל בחיפה, באשדוד ובאילת ואת הנמלים החדשים שהקימה החברה: נמל הדרום באשדוד ונמל המפרץ בחיפה. |
|  | נתיבי ישראל – החברה הלאומית לתשתיות תחבורה | חברה ממשלתית האחראית לפיתוח תשתיות התחבורה בישראל. החברה עוסקת בתכנון, פיתוח ואחזקת מרבית הכבישים הבינעירוניים, הקמת מסילות רכבת, ביצוע פרויקטים במרחב העירוני והמטרופוליני והקמת שדה תעופה בינלאומי חדש (המיועד לטיסות חסך). |
|  | חברת חוצה ישראל | ממונה על הקמת פרויקטים בתחום התחבורה כגון הקמת הרכבת הקלה חיפה-נצרת, הארכת כביש 6 ועוד. |
|  | חברת נתיבי איילון | חברה ממשלתית ישראלית העוסקת בפיתוח ובניהול תשתיות תחבורה. |
|  | נת"ע – נתיבי תחבורה עירוניים | חברה ממשלתית, אשר מופקדת על תכנון וביצוע של הרכבת הקלה בתל אביב והרכבת התחתית בתל אביב. |
|  | מוריה חברה לפיתוח ירושלים | חברה עירונית, המשמשת כזרוע הביצוע של עיריית ירושלים ומשרד התחבורה ומופקדת על ניהול וביצוע מיזמי הפיתוח והתשתיות הגדולים בירושלים. |
שרי התחבורה > סגני שרים

| מניין | שם | תמונה | תחילת כהונה | סיום כהונה |
| --- | --- | --- | --- | --- |
| 1 | ראובן שרי | ‏ | 1951 | 1951 |
| 2 | גד יעקבי | ‏ | 1970 | 1974 |
| 3 | דוד שיפמן | ‏ | 1981 | 1982 |
| 4 | פנחס גולדשטיין | ‏ | 1990 | 1990 |
| 5 | אפרים גור | ‏ | 1990 | 1992 |
| 6 | אברהם יחזקאל | ‏ | 2001 | 2002 |
| 7 | סופה לנדבר | ‏ | 2002 | 2002 |
| 8 | שמואל הלפרט | ‏ | 2005 | 2005 |
| 9 | ציפי חוטובלי | ‏ | 2013 | 2015 |
| 10 | אורי מקלב | ‏ | 2020 | 2021 |
| 10 | אורי מקלב | ‏ | 2023 | מכהן |
מנכ"לי המשרד

| מניין | שם | תמונה | תחילת כהונה | סיום כהונה |
| --- | --- | --- | --- | --- |
| 1 | זאב שינד |  | 1952 | 1953 |
| 2 | חיים רזילי |  | 1953 | 1955 |
| 3 | פנחס גינזבורג |  | 1955 | 1962 |
| 4 | דוד נמרי |  | 1962 | 1965 |
| 5 | שאול (פולי) בר-זאב |  | 1965 | 1969 |
| 6 | רמון הראל |  | 1969 | 1971 |
| 7 | דן חירם |  | 1972 | 1975 |
| 8 | אהוד שילו |  | 1975 | 1980 |
| 9 | אריה גרוזבורד |  | 1980 | 1981 |
| 10 | עוזי לנדאו |  | 1981 | 1984 |
| 11 | ברוך לוי |  | 1984 | 1989 |
| 12 | יעקב אבן |  | 1989 | 1993 |
| 13 | דורון שורר |  | 1993 | 1995 |
| 14 | אליהו חסון |  | 1995 | 1996 |
| 15 | נחום לנגנטל |  | 1996 | 1999 |
| 16 | דוד בן אבו |  | 1999 | 2000 |
| 17 | סלמן בן ציון |  | 2000 | 2005 |
| 18 | אריה בר |  | 2005 | 2006 |
| 19 | גדעון סיטרמן |  | 2006 | 2009 |
| 20 | יעקב גנות |  | 2009 | 2011 |
| 21 | דן הראל |  | 2011 | 2011 |
| (מ"מ) | אלכס לנגר |  | 2011 | 2012 |
| 22 | עוזי יצחקי |  | 2013 | 2016 |
| 23 | קרן טרנר אייל |  | 2016 | 2020 |
| 24 | עופר מלכה |  | 2020 | 2021 |
| 25 | מיכל פרנק |  | 2021 | 2022 |
| (מ"מ) | אבנר פלור |  | 2023 | 2023 |
| 26 | משה בן זקן |  | 2023 | מכהן |
ראו גם

דיני פניות ציבור בנושאי תחבורה במשרדי מדינת ישראל
הערות שוליים

↑  הודעה על שינוי שם של משרדים, י"פ 6663 מיום 17 בספטמבר 2013(הקישור אינו פעיל, 22.2.2020)
↑  כיהן כמ"מ עד ל-31 באוגוסט 2004
↑  שירות כלכליסט, כץ בחר בקרן טרנר למנכ"לית משרד התחבורה במקום עוזי יצחקי, באתר כלכליסט, 14 ביוני 2016
| משרדי ממשלת ישראל |
| --- | --- | --- |
| משרדים נוכחיים | משרד ראש הממשלה • משרד האוצר • משרד האנרגיה והתשתיות • משרד הביטחון • המשרד לביטחון לאומי • משרד הבינוי והשיכון • משרד הבריאות • המשרד להגנת הסביבה • משרד ההתיישבות והמשימות הלאומיות • משרד החדשנות, המדע והטכנולוגיה • משרד החוץ • משרד החינוך • משרד החקלאות וביטחון המזון • משרד ירושלים ומסורת ישראל • משרד הכלכלה והתעשייה •  משרד המורשת • משרד המשפטים • משרד הנגב, הגליל והחוסן הלאומי • המשרד לעניינים אסטרטגיים • משרד העבודה • משרד העלייה והקליטה • משרד הפנים • משרד הרווחה והביטחון החברתי • המשרד לשוויון חברתי וקידום מעמד האישה • המשרד לשירותי דת • המשרד לשיתוף פעולה אזורי • משרד התחבורה והבטיחות בדרכים • משרד התיירות • משרד התפוצות והמאבק באנטישמיות • משרד התקשורת • משרד התרבות והספורט |  |
| משרדים בעבר | המשרד להגנת העורף • המשרד לחיזוק וקידום קהילתי • המשרד לקידום מעמד האישה • משרד האספקה והקיצוב • משרד הדיגיטל הלאומי • משרד ההסברה • משרד ההשכלה הגבוהה והמשלימה • משרד החינוך, התרבות והספורט • משרד הכלכלה והתכנון • משרד המדע, התרבות והספורט • משרד המודיעין • משרד המיעוטים • משרד הפיתוח • משרד משאבי המים •  משרד ראש הממשלה החלופי |  |
תבנית:שרי התחבורה
| --- | --- |
בקרת זהויות :  NLI: 987007304556505171  LCCN: n84023678  VIAF: 313003440   WorldCat (עם VIAF): 313003440
אנדרטת המגינים

| --- | --- |

 מידע כללי
 פַּסל:  נתן רפפורט
 תאריך יצירה:  1953
 ממדים בס"מ
 רוחב:  400
 גובה:  450
 נתונים על היצירה
 מיקום:  נגבה שבישראל
אנדרטת המגינים
אנדרטת המגינים היא פסל העשוי מברונזה, שיצר נתן רפפורט בשנת 1953. האנדרטה מציגה שלוש דמויות עומדות זקופות, חברה וחבר של הקיבוץ עם חייל לוחם, לזכרם של 44 מגיני קיבוץ נגבה ולוחמי חטיבת גבעתי שנפלו במלחמת העצמאות. האנדרטה ניצבת על שטח קרקע מוגבה בסמוך לחלקה הצבאית של בית הקברות בקיבוץ נגבה.
תיאור הפסל

האנדרטה עשויה מברונזה, מתנשאת לגובה של 4.5 מטר ולרוחב של 4 מטר ושוקלת 6 טון. האנדרטה מציגה מתוך רקע של שיבולים, ענבים ועלי עצי זית, שלוש דמויות עומדות זקופות כשהן אוחזות ידיים, המסמלת את אחוות האחים והלוחמים: חברה וחבר של הקיבוץ עם חייל לוחם. הדמויות הן אידיאליסטיות, גדולות מהחיים וגבוהות מגובה אדם. הן צופות אל עבר האופק בתקווה, ומבטן מכסה את כולו. בגדיהן אופייניים לתקופה ונצמדים לגופם כאילו הם עומדים מול הרוח, אך עמידתם איתנה ומביעה הן עוצמה פיזית והן עוצמה רוחנית. מצידו הימני של הפסל עומדת אישה הנושאת על כתפה תיק עזרה ראשונה, במרכז עומד חלוץ צעיר האוחז בטוריה ובצדו הימני של הפסל עומד חייל חגור במותניו כדורים ובידו רובה העולה מתוך ענפי זית. האנדרטה היא לזכרם של 44 מגיני קיבוץ נגבה ולוחמי חטיבת גבעתי שנפלו במלחמת העצמאות.